На основу члана 61. став 7. Закона о становању и одржавању стамбених зграда („Службени гласник РС“, број 104/16), члан 32. став 1. тачка 6. Закона о локалној самоуправи („Службени гласник РС“, број 129/07, 83/14 – др. закон и 101/16 – др. закон) и члана 37. став 1. тачка 6. Статута општине Инђија – пречишћен текст („Службени лист општине Инђија“, број 9/13),

Скупштина општине Инђија на седници одржаној 29. децембра 2017. године, донела је

**О Д Л У К У**

**О ВИСИНИ ИЗНОСА НАКНАДЕ КОЈУ ПЛАЋАЈУ ВЛАСНИЦИ**

**ПОСЕБНИХ ДЕЛОВА ЗАГРАДЕ У СЛУЧАЈУ ПРИНУДНО**

**ПОСТАВЉЕНОГ ПРОФЕСИОНАЛНОГ УПРАВНИКА**

**Члан 1.**

Овом одлуком утврђује се висина износа накнаде коју плаћају власници посебних делова зграде у случају принудно постављеног професионалног управника, у зградама на територији општине Инђија.

**Члан 2.**

Висина износа накнаде коју плаћају власници посебних делова зграде у случају принудно постављеног професионалног управника, у смислу ове одлуке, представља месечни износ утврђен у апсолутном износу за сваки посебан део зграде.

**Члан 3.**

Висина износа накнаде коју плаћају власници посебних делова зграде у случају принудно постављеног професионалног управника који се плаћа за стан и пословни простор као посебни део зграде, утврђује се у месечном износу, и то:

1. за зграде које имају до 8 посебних делова зграде у износу од 155,77 динара;
2. за зграде које имају од 8 до 30 посебних делова зграде у износу од 198,92

динара;

1. за зграде које имају преко 30 посебних делова зграде у износу од 232,08

динара.

**Члан 4.**

Висина износа накнаде коју плаћају власници посебних делова зграде у случају принудно постављеног професионалног управника који се плаћа за гаражу, гаражни бокс и гаражно место у заједничкој гаражи као посебни део зграде, утврђује се у месечном износу, и то:

1. за гараже и гаражни бокс у износу од 33,15 динара;
2. за гаражно место у заједничкој гаражи у износу од 66,30 динара.

**Члан 5.**

Ова одлука ступа на снагу осмог дана од дана објављивања у „Службеном листу општине Инђија“.

**СКУПШТИНА ОПШТИНЕ ИНЂИЈА**

**Број:38-13/2017-I Председник,**

**Дана: 29. децембра 2017.године**

**Инђија Милан Предојевић**

**О б р а з л о ж е њ е**

Правни основ за доношење Одлуке о висини износа накнаде коју плаћају власници

посебних делова заграде у случају принудно постављеног професионалног управникасадржан је у члану 61. став 7. Закона о становању и одржавању стамбених зграда („Службени гласник РС“, број 104/16), члану 32. став. 1 тачка 6. Закон о локалној самоуправи („Службени гласник РС“, број 129/07, 83/14 – др. закон и 101/16 – др. закон), и члану 37. став 1. тачка 6. Статута општине Инђија – пречишћен текст („Службени лист општине Инђија“, број 9/13).

Чланом 61. став 7. Закона о становању и одржавању стамбених зграда регулисано је да, ради остваривања јавног интереса, у складу са чланом 2. Закон, јединица локалне самоуправе доноси акт висини износа накнаде коју плаћају власници посебних делова у случају принудно постављеног професионалног управника.

Чланом 32. став 1. тачка 6. Закона о локалној самоуправи, као чланом 37. став 1. тачка 6. Статута регулисано је да Скупштина општине доноси прописе и друге опште акте.

Законом о становању и одржавању стамбених зграда дефинисано је овлашћење општине, да у случајевима предвиђеним законом, повери управљање стамбеном зградом професионалном управнику. Даље је дефинисано да се висина накнаде за професионалног управника у случају принудне управе одређује одлуком јединице локалне самоуправе.

Износи који се предлажу у Одлуци утврђени су у складу са мишљењем Министарства грађевинарства, саобраћаја и инфраструктуре Републике Србије, број 401-09-917/2017-12 од 07.12.2017. године, којим су дати критеријуми за израчуњавање накнаде, и то су: просечна нето зарада у јединици локалне самоуправе за претходну годину, према подацима Републичког завода за статистику; укупан број посебних или самосталних делова зграде и намена посебног дела.

У овој одлуци предложени су минимални износи, применом најнижег коефицијента који може одредити локална самоуправа и то је коефицијент 8.

Према члану 138. став 2. Закона о становању и одржавању стамбених зграда скупштина или савет зграде који су формирани по раније важећем закону, односно власници посебних делова зграде у којој по раније важећем закону нису формиране скупштина или савет, имају обавезу да у року од шест месеци од дана почетка рада Регистра стамбених заједнца, изврше регистрацију стамбених заједница у складу са одредбама овог закона. Обзиром да је Регистар стамбених заједница почео да ради 12.06.2017. године, то значи да је рок до када је требало извршити регистрацију стамбених заједница истекао 12.12.2017. године, с тога је било неопходно одредити износ накнаде коју ће плаћати власници посебних делова у случају принудне управе, односно постављања професионалног управника од стране налдежног органа Општине.

Имајући у виду напред наведено предлаже се Скупштини општине Инђија да Одлуку о висини износа накнаде коју плаћају власници посебних делова зграде у случају принудно постављеног професионалног управника усвоји у тексту како је дат у материјалу.

Одељење за правне и скупштинске послове

**ПРЕДЛОГ**

**О Д Л У К А**

**О ВИСИНИ ИЗНОСА НАКНАДЕ КОЈУ ПЛАЋАЈУ ВЛАСНИЦИ**

**ПОСЕБНИХ ДЕЛОВА ЗАГРАДЕ У СЛУЧАЈУ ПРИНУДНО**

**ПОСТАВЉЕНОГ ПРОФЕСИОНАЛНОГ УПРАВНИКА**

**Предлагач: Општинско веће**

**Обрађивач: Општинска управа**

**Доноси: Скупштина општине Инђија**

**Инђија, 2017**